NaiveNeuron/SloPal huggingface dataset:
Vašečka, Richard, poslanec NR SR (2013-06-17):
Ďakujem veľmi pekne. Ja nezdieľam názory niektorých reagujúcich na vystúpenie pána ministra. Naopak, si myslím, že aj keď to bude možno z pohľadu kolegov nudnejšie, mali by sme sa vrátiť ku kauze tunelovania alebo, ak chcete, údajného tunelovania Vojenskej spravodajskej služby a aj k tomu faktu, že prebieha nejaké vyšetrenie alebo samovyšetrenie tejto kauzy. A to ma zaujíma. Myslím si, že tu naozaj nie sme od toho, aby sme počúvali, že čo majú medzi sebou osobného páni Glváč a Galko. Ja by som bol veľmi rád, keby sme to mohli vrátiť späť k meritu veci. Po tom, čo som tu počul, tak očakávam, že do niekoľkých dní príde niekoho z vás dvoch zatknúť polícia. Pretože tu padli tak silné slová, že buď ak je to pravda, pán minister, tak potom pána Galka asi odvedú v putách, tak ako v Českej republike, alebo vy dostanete riadnu pokutu za tvrdé ohováranie. Ak to pravda naozaj nie je, tak potom to, čo ste povedali, že nejaké stranícke tlačovky, tak toto bol stále len slabý odvar oproti tomuto. Čiže bol by som veľmi opatrný. A kladiem si otázku, ak teda tvrdíte, že to pravda je: Prečo ešte nie je podané trestné oznámenie, keďže tie veci sú známe už veľmi dávno? Mám taký pocit, že to naozaj bolo horšie ako akákoľvek nejaká predstava straníckej tlačovky a že to bolo čisto pre médiá. Ako od ministra vlády by som od vás očakával návrhy do budúcna, aby sa toto už neopakovalo. Mňa nezaujíma, či je dobrý ten alebo onen, kto je najväčší frajer, ale čo urobíme, aby naozaj Slovenská republika nemala ohrozenú svoju bezpečnosť, aby sa dali tajné služby do poriadku. A dúfam, že sa k tomu dostaneme počas tejto schôdze a riešením tejto rozpravy budú konkrétne návrhy, aby sa táto vec už neopakovala. Ďakujem.
J. Mikolaj, podpredseda vlády a minister školstva SR: (2008-09-10):
Nariadenie Komisie obsahuje zmeny, ktoré boli vykonané v prílohe 2 a 3 smernice 2005/36 o uznávaní odborných kvalifikácií. Zoznam povolaní v prílohe 2 a 3 spadajú pod osobitný systém uznávania. Uznávajú sa automaticky, hoci nespadajú medzi sektorové povolania, vzdelanie a odborná príprava nebola zosúladená v jednotlivých členských štátoch. Príloha 2 smernice obsahuje zoznam povolaní, ktorých odborná príprava predstavuje osobitnú štruktúru, to znamená, že hoci stupeň vzdelania nedosahuje úroveň vyššieho odborného štúdia, v odbornej príprave sa dosiahne porovnateľný odborný štandard a účastníci odbornej prípravy dosiahnu porovnateľnú úroveň zodpovednosti ako po absolvovaní vyššieho odborného štúdia. O tieto doplnenia v prílohe požiadali napríklad Nemecko, Luxembursko, Rakúsko a Taliansko. V menšej miere o doplnenie zdravotníckych profesií o vyššom počte sa zmeny týkajú doplnenia remeselných povolaní. V prílohe 3 sú uvedené študijné odbory, pri ktorých sa nevyžaduje potvrdenie príslušného orgánu od domovského členského štátu o vykonávaní odbornej praxe v trvaní minimálne dvoch rokov. O zmenu v opise študijných odborov požiadalo napríklad iba Holandsko. Zmeny boli riadne prerokované vo výbore pre uznávanie odborných kvalifikácií a boli riadne schválené nadpolovičnou väčšinou členských štátov. Z uvedeného dôvodu Slovenská republika je povinná zmeny akceptovať a aplikovať ich v právnej praxi. Vládny návrh zákona ďalej obsahuje ustanovenia, ktoré menia a dopĺňajú zákon č. 578/2004 o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve v znení neskorších predpisov. Navrhované ustanovenia úzko súvisia so smernicou 2005/33 Európskeho spoločenstva o oznamovaní odborných kvalifikácií, reagujú na aplikačnú prax po transpozícii smernice z 20. októbra 2007 a na záver i rokovania Slovenskej republiky a Európskej komisie. Predložený návrh je v súlade s Ústavou Slovenskej republiky, zákonmi Slovenskej republiky, ako aj medzinárodnými zmluvami, ktorými je Slovenská republika viazaná. Ďakujem, pán podpredseda.
Glváč, Martin, podpredseda NR SR (2018-06-13):
Pani poslankyňa Červeňáková.
Miškov, Juraj, minister hospodárstva SR (2011-02-02):
Vážený pán predsedajúci, vážené panie poslankyne, vážení páni poslanci, dovoľte mi aspoň v krátkosti zareagovať na niektoré z tých argumentov, ktoré tu odzneli v rozprave. Pán poslanec Lazár zdôraznil, že účelom tohto zákona bolo kontrolovať predstavenstvo. Ja sa chcem spýtať: Kontrolovať predstavenstvo, za akým účelom, za účelom toho, že si nevie robiť svoju robotu poriadne, za to ho musí kontrolovať valná hromada? Predstavenstvo je predsa výkonný orgán spoločnosti a jeho úlohou je riadiť spoločnosť a robiť rozhodnutia v mene akcionárov. Tento zákon, ktorý navrhujeme zrušiť, je účelový a je zlý z viacerých dôvodov. Chcel by som možno ešte v krátkosti reagovať aj na pána poslanca Jahnátka, ktorý hovoril o tom, že ani jeden štát si nepustí cenovú politiku z rúk. Nuž, pán Jahnátek, možno len vy, Robert Fico a nejakí ďalší uverili tomu, že štát rozhoduje o cenách energií, že štát rozhoduje o cenách tovarov a služieb a možno aj o cenách mrazených kurčiat v Tescu. Vo vyspelých ekonomikách o cenách statkov rozhoduje trh, a nie politici, chvála pánubohu. Ďakujem. (Potlesk.)
Paška, Jaroslav, poslanec NR SR (2019-11-27):
Vážený pán predsedajúci, kvôli korektnosti, možno preto, aby sa reagovalo na ten pozmeňovací návrh, ktorý som uviedol v úvode, by bolo vhodné, aby som ho prečítal a možno aj odôvodnil. Takže skupina poslancov Jaroslav Paška, Eva Smolíková a Tibor Bernaťák predkladajú pozmeňujúci návrh poslancov Národnej rady Slovenskej republiky k návrhu poslancov, teda k svojmu návrhu na prijatie uznesenia Národnej rady Slovenskej republiky k procesu pristúpenia Európskej únie k Dohovoru Rady Európy o predchádzaní násiliu na ženách a domácemu násiliu a o boji proti nemu (Istanbulský dohovor), tlač 1814. Návrh poslancov uvedených v úvode znie takto: Národná rada... (Prerušenie vystúpenia predsedajúcim.)
Hrušovský, Pavol, podpredseda NR SR (2010-12-08):
Pán poslanec Fecko.
Kažimír, Peter, podpredseda vlády a minister financií SR (2015-06-23):
Ďakujem veľmi pekne, pán predseda. Predloženým návrhom zákona sa reaguje na zaradenie nových subjektov do sektora verejnej správy. Zároveň dochádza k úpravám rozpočtového procesu so zohľadnením platnej európskej legislatívy. Predloženým návrhom zákona sa navrhuje najmä v rozpočtovom procese vypustiť východiská rozpočtu verejnej správy ako samostatného materiálu predkladaného na rokovanie vlády. Pri zostavovaní návrhu rozpočtu verejnej správy sa bude vychádzať z Programu stability schváleného vládou Slovenskej republiky. V ďalšom navrhujeme uložiť povinnosť správcom kapitol, aby ministerstvu financií na jeho žiadosť predkladali návrhy rozpočtov za subjekty verejnej správy. V ďalšom v rámci návrhu rozpočtu verejnej správy navrhujeme predkladať Národnej rade Slovenskej republiky informáciu očakávanej skutočnosti bežného rozpočtového roka namiesto samostatnej správy o plnení rozpočtu verejnej správy. V čl. 2 zákona sa navrhuje spresniť poskytovanie údajov rozpočtu obcami a vyššími územnými celkami do systému RIS. Vo výboroch Národnej rady boli schválené aj ďalšie dva pozmeňujúce návrhy. Jednak ide o ustanovenie Kancelárie Súdnej rady Slovenskej republiky samostatnou kapitolou štátneho rozpočtu z dôvodu zmeny legislatívy a postavenia predsedu Súdnej rady Slovenskej republiky, ktoré bolo stanovené ústavným zákonom. A v ďalšom ešte pozmeňovací návrh, ktorý rieši v rozpočtových pravidlách územnej samosprávy spresnenie spôsobu ukladania pokút obciam a vyšším územným celkom podľa ústavného zákona o rozpočtovej zodpovednosti. Takže toľko na úvod tohto čítania.
P. Paška, predseda NR SR: (2006-12-14):
hodina otázok , ktorý týmto otváram. Chcem vás informovať, že poslanci písomne predložili do včera do 12.00 hodiny 63 otázok na predsedu vlády a na členov vlády spolu 32 otázok. Nedá mi, aby som v tejto súvislosti opäť nezdôraznil, čo sa snažím od začiatku, že pri kladení otázok sa otázky často opakujú, majú rozsah, ktorý ide trošku nad rámec obvyklého spôsobu kladenia otázok. Napríklad pán poslanec Galbavý položil tú istú otázku 34-krát, čím, samozrejme, zvýšil matematickú pravdepodobnosť, ale chcem požiadať (potlesk), aby sme sa pokúsili byť efektívni a kládli otázky tak, aby sa umožnilo aj ostatným kolegyniam a kolegom položiť otázku. Chcem ešte úvodom povedať, že, samozrejme, na otázky poslancov, ktorí nie sú v rokovacej sále, sa nebude odpovedať. Pán predseda vlády Slovenskej republiky pán Robert Fico sa ospravedlnil z dnešného programu a svojím zastupovaním poveril podpredsedu vlády pána Dušana Čaploviča, ktorého chcem teraz požiadať, aby nás informoval, kto z členov vlády bude odpovedať na otázky za neprítomných členov vlády.
Petrák, Ľubomír, poslanec NR SR (2018-05-16):
Ďakujem za slovo. Pán kolega, vy ste na začiatku svojho vystúpenia hovorili o tom, že naším hlavným cieľom by mala byť kvalita vzdelávania na základných školách, ako jednu tézu. A druhú tézu ste hovorili, že rodičia detí by sa mali mať právo rozhodnúť, v akom počte a v ktorých miestach chcú ísť na osemročné gymnáziá. Celá debata, ktorá sa niesla ohľadne Učiaceho sa Slovenska, sa niesla v rovine potreby inkluzívneho vzdelávania a predovšetkým zo strany opozície, to znamená aj vás, aj kolegyne Zimenovej, bolo argumentované, že je potrebné, aby aj nadané a talentované deti vrátane tých, ktoré sú slabšie, prípadne s nejakým zdravotným hendikepom, sa vzdelávali v jednom priestore, v jednej triede a práve tie lepšie deti ťahali tých slabších kamarátov a zabezpečovali im aj týmto spôsobom lepšie vzdelanie. Z tohto, čo ste vy povedali, som v zásade nepochopil, či trváte na svojich tézach, ktoré ste viackrát zdôrazňovali, že je potreba väčšej inklúzie, to znamená nižšieho počtu žiakov na osemročných gymnáziách, alebo máte názor, že je potrebné otvoriť úplne trh s osemročnými gymnáziami, všetkým v rozsahu, aký si kto uzná za vhodný, na báze liberalizmu, ktorý je charakteristický pre vašu stranu. Keby ste bol taký dobrý, skúste mi to nejak vysvetliť. Ďakujem pekne.
Laššáková, Jana, podpredsedníčka NR SR (2014-10-30):
Pán poslanec Osuský.
Dostál, Ondrej, poslanec NR SR (2021-09-21):
Ďakujem. Keď som videl medzi prihlásenými na faktické poznámky meno pána poslanca Kotlebu, tak som sa zľakol, že aby som náhodou nehovoril niečo podobné, ale našťastie budem hovoriť niečo úplne iné, až opačné. Alexander Dubček je nesporne jednou z najdôležitejších osobností slovenských dejín. Toto uznesenie je však podľa môjho názoru nie vystihujúce jeho historické pôsobenie. Toto uznesenie je jednostranné, glorifikujúce a zamlčiavajúce aj tie tienisté stránky jeho pôsobenia. Alexander Dubček bol predstaviteľom komunistickej strany, bol ním v 50.rokoch, bol ním v 60. rokoch, bol ním aj pred nástupom Pražskej jari, podieľal sa na budovaní režimu, ktorý potláčal základné práva a slobody, a ani, ani po okupácii sa nedokázal dôsledne postaviť na odpor, podpísal Moskovské protokoly, prijal funkciu predsedu Federálneho zhromaždenia, podpísal obuškový zákon, na základe ktorého potom boli potláčané demonštrácii československých občanov proti okupantom a proti totalitnej komunistickej moci. Čiže nemyslím si, že by sme si mali históriu pripomínať takýmto jednostranným spôsobom. Samozrejme, že keď spomíname na niekoho z minulosti, tak máme tendenciu všímať si skôr to dobré, ale v súvislosti s Alexandrom Dubčekom úplne opomenúť jeho pôsobenie v rámci komunistického režimu je neadekvátne.
P. Kubovič, poslanec: (2009-11-04):
A druhá poznámka. Tu v Národnej rade, myslím, pánom Hortom bol predkladaný návrh zákona, ktorý menil koeficienty tak, aby samosprávy, to, čo im chýba, mohli dostať. A tých 6,2 %, ktoré dnes sú im zadržiavané v rámci koeficientov, bol návrh, aby boli opäť uvoľnené pre samosprávy. Boli dokonca rozdelené pomerom 75 ku 25 % medzi obce a mestá a regióny. Kde a ako hlasoval váš poslanecký klub, ktorý, teraz tu hovoríte, chce pomôcť samosprávam? Jednoducho ste tento návrh odignorovali. A dokonca s týmto návrhom súhlasili aj všetky mestá, obce a samosprávy na Slovensku. Takže vy naozaj pre tie samosprávy stále chcete len ten centralistický model, ktorý by robil ich závislosť od vás. A to je pre nás neprijateľné.
P. Hrušovský, predseda NR SR: (2003-05-20):
(Hlasovanie.) 95 prítomných, 87 za, 7 sa zdržalo, 1 nehlasoval. Návrh sme schválili. Ďakujem pani poslankyni, ale aj pánovi ministrovi za spoluprácu pri prerokúvaní 5 vládnych návrhov. Pristúpime k rokovaniu o ďalšom bode programu, ktorým je návrh poslanca Národnej rady Slovenskej republiky Róberta Madeja na vydanie zákona, ktorým sa dopĺňa zákon č. 125/1998 Z. z. o životnom minime a o ustanovení súm na účely štátnych sociálnych dávok v znení neskorších predpisov , ktorý prerokúvame ako tlač 216. Prosím teraz pána poslanca, aby predložený návrh zákona uviedol a pred poslancami odôvodnil. Pán poslanec, máte slovo.
Matovič, Igor, poslanec NR SR (2016-10-25):
Ďakujem pekne za všetky reakcie. Len by som pre také teda pochopenie chcel doplniť aj zdôvodnenie, že keď som hovoril o tom, že, a vopred opakovane hovorím, že nebudem rešpektovať, keď tento zákon prijmete, a stretol som sa aj s kritikou vlastne v opozičných radoch, v takých tých extrémistických stranách alebo menej extrémistických, máme tu také dve, tak od nich zaznieva také, že jednoducho zákony treba rešpektovať tak, ako sú napísané. Ale ja by som ich chcel upriamiť na pozornosť čl. 32, aby potom pochopili, prečo to robím, a to je čl. 32 ústavy, a to je: „Občania majú právo postaviť sa na odpor proti každému, kto by odstraňoval demokratický poriadok základných ľudských práv a slobôd uvedených v tejto ústave, ak činnosť ústavných orgánov a účinné použitie zákonných prostriedkov sú znemožnené.“ Ja tým, ak si vy tu na základe toho iba, že máte moc, schválite, že vy budete nezávislý arbiter, rozhodca, alebo Andrej Danko o tom, že čo ešte je slušné, alebo nie, ak takýmto spôsobom nám zoberiete právo tu rečniť alebo prezentovať tie vizuálne pomôcky, nebijem sa o obrazové ani zvukové, tak v tom prípade si myslím, že do bodky spĺňate to, aby som mal právo, spĺňate to, čo hovorí čl. 32 ústavy, že budete odstraňovať demokratický poriadok základných ľudských práv a slobôd. A podporujem to aj tým, čo som hovoril, že existuje rozsudok Európskeho súdu pre ľudské práva v prípade Karáczonyi a spol. verzus Maďarská republika, ktorý jednoznačne opozičným poslancom dáva právo hovoriť a jednoznačne im dáva právo používať vizuálne pomôcky. Čiže budem nerešpektovať zákon v súlade s ústavou, lebo ústava mi na to dáva právo, a doslova je to mojím príkazom. Keď som to dal raz pri prísahe, sľub, že budem rešpektovať zákony a ústavu, v tomto prípade ústava mi káže, priam káže, aby som využil článok 32.
Grendel, Gábor, podpredseda NR SR (2022-05-24):
Pán poslanec Marek Kotleba.
Ježík, Jozef, poslanec NR SR (2017-02-02):
Keďže nebol schválený žiadny pozmeňujúci návrh, sme v treťom čítaní, prosím, otvorte rozpravu.
P. Hrušovský, predseda NR SR: (2004-07-06):
Páni poslanci, prezentujme sa a hlasujme o návrhu poslanca Hrdličku hlasovať verejne. (Hlasovanie.) 127 prítomných (potlesk), 77 za návrh, 22 proti, 27 sa zdržalo, 1 nehlasoval. Budeme hlasovať o návrhu na odvolanie pána poslanca a predsedu výboru pre sociálne veci a bývanie verejne. Ešte predtým, ako pristúpime k hlasovaniu o tomto návrhu, budeme hlasovať o prerokovaných bodoch programu, pretože tento bod programu bol zaradený na rokovanie dodatočne. Teraz poprosím pána poslanca Farkasa, predsedu výboru pre financie, rozpočet a menu, aby z poverenia výboru predniesol návrhy uznesení k prerokúvanému vládnemu návrhu zákona, ktorým sa mení a dopĺňa zákon č. 483/2001 Z. z. o bankách a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré ďalšie zákony , ktoré prerokúvame ako tlač 753. Nech sa páči, pán predseda.
Hrnčiar, Andrej, podpredseda NR SR (2017-02-09):
Reakcia na faktické poznámky, pani ministerka, nech sa páči.
Hrnčiar, Andrej, podpredseda NR SR (2017-09-14):
Dávam slovo spravodajcovi, ktorého určil navrhnutý gestorský výbor pre financie a rozpočet, poslancovi Petrovi Štarchoňovi.
Mičovský, Ján, poslanec NR SR (2014-03-18):
Ďakujem pekne. Vážený pán predseda, dnes sme tu pomerne dlho rozprávali o Ukrajine a Rusku a ja by som chcel upozorniť v tejto súvislosti na meno človeka, ktorý práve na území Ukrajiny v roku 1943 urobil kroky, ktoré významným spôsobom vstúpili do histórie našej krajiny. Ide o meno generála Karola Schwarza, ktorý v roku 1943 prešiel so skupinou tisícky svojich vojakov k Červenej armáde, aby oddiaľ začala pozoruhodná cesta 2. československej paradesantnej brigády cez Duklu, Povstanie až k slobode. (Ruch v sále.) Ja si myslím, že meno pána generála Schwarza môže aj dnes slúžiť ako príklad správneho rozhodnutia vo chvíľach, keď sa lámu osudy jednotlivca, ale i národov. Keďže generál Karol Schwarz práve 1. marca tohto... (Prerušenie vystúpenia časomerom. Reakcie z pléna.)
Glváč, Martin, podpredseda NR SR (2017-10-19):
Pardon, životného prostredia. (Povedané so smiechom). A odpovie pán minister Árpád Érsek. Nech sa páči.
Grendel, Gábor, poslanec NR SR (2017-03-23):
Ďakujem za slovo, pán predsedajúci. Dámy a páni, vážený pán minister, opäť by som začal jednou otázkou, tak ako pri prvom čítaní... (Prerušenie vystúpenia predsedajúcim.)
Laššáková, Jana, podpredsedníčka NR SR (2013-01-29):
Pán poslanec, nepredložili ste návrh s podpismi, nemám o čom dávať hlasovať. Vyhlasujem rozpravu za skončenú. Teraz budeme hlasovať o návrhu zákona ako o celku. Nech sa páči, pán spravodajca, dajte návrh na hlasovanie.
P. Paška, predseda NR SR: (2006-09-05):
Konštatujem, že sme uvedený návrh zákona neschválili a neposunuli do druhého čítania. Ďakujem pekne. Poprosím teraz predsedu výboru pre financie, rozpočet a menu pána poslanca Jozefa Buriana, aby uviedol hlasovanie v prvom čítaní o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 120/1993 Z. z. o platových pomeroch niektorých ústavných činiteľov Slovenskej republiky v znení neskorších predpisov . Je to tlač 42. Pán spravodajca, pán predseda, nech sa páči.
P. Hrušovský, podpredseda NR SR: (2001-10-18):
Páni poslanci, budeme hlasovať o prerokúvanom návrhu zákona, ktorým sa mení a dopĺňa zákon o rastlinolekárskej starostlivosti. Prosím, pán spoločný spravodajca, aby ste uvádzali jednotlivé návrhy na hlasovanie. J. Klemens, poslanec: Ďakujem pekne. Vážený pán predsedajúci, v rozprave vystúpili spolu 3 páni poslanci - pani poslankyňa Angelovičová, Juriš a pán poslanec Bauer, z toho pán poslanec Juriš a pán poslanec Bauer podali každý po jednom pozmeňujúcom návrhu. Najskôr však budeme hlasovať o bodoch zo spoločnej správy. Pán predsedajúci, dajte hlasovať o bodoch spoločnej správy číslo 1, 2, 3, 4, 5, 6, 7, 8, 9, 10, 11, 13, 14, 16, 17, 18, 19, 20, 21, 22, 23, 24, 25, 26, 27, 29 a 30 s návrhom gestorského výboru tieto body schváliť. Prosím, nechajte hlasovať.
Szalay, Tomáš, poslanec NR SR (2023-12-14):
Ďakujem pekne. Súhlasím s videním Oskara Dvořáka, že ide o účelovú zmenu zákona len kvôli tomu, aby bolo možné odvolať Renátu Bláhovú z postu predsedníčky Úradu pre dohľad nad zdravotnou starostlivosťou. Povedal som to včera aj v diskusii pani ministerke, vidím to úplne rovnako. Zároveň si myslím, že úrad má byť nezávislý, tak sme ho spolu s Rudolfom Zajacom v roku 2004 zakladali. Ficove vlády ho dvakrát vykastrovali, teraz sa o to snažia po tretíkrát. Nesúhlasím s účelovou zmenou zákona len kvôli tomu, že sa niekomu nepáči, kto zastáva nejaký úrad. A tu budem konzervatívny. A to sa nebudem tajiť tým, že s pani Bláhovou a väčšinou jej názorov zásadne nesúhlasím. Sú chvíle, keď nehovorí pravdu, keď zavádza, keď manipuluje verejnou mienkou, môže byť dobrou audítorkou, ale opakovane preukazuje, že nerozumie poskytovaniu zdravotnej starostlivosti, nemá v tejto oblasti žiadnu relevantnú skúsenosť. Hlavným problémom slovenského zdravotníctva nie je Penta, je to neschopnosť štátu sformulovať dlhodobú víziu, kráčať po tej ceste, ktorú si stanoví, lebo si žiadnu nestanoví, je to neschopnosť riadiť zdravotníctvo, je to neschopnosť prevádzkovať štátnu zdravotnú poisťovňu, je to neschopnosť prevádzkovať štátne veľké koncové nemocnice, ktoré sa neustále zadlžujú, a potom ich treba neustále oddlžovať z peňazí daňových poplatníkov. Napriek tomu však dlhodobo a konzistentne tvrdím a tvrdil som to aj pred voľbami, že úrad má zostať nezávislým od aktuálnej politickej moci, aby si mohol plniť svoju úlohu, a v tomto s Oskarom plne súhlasím napriek tomu, že si myslím, že Renáta Bláhová nie je dobrou predsedníčkou Úradu pre dohľad nad zdravotnou starostlivosťou, ale sila tej nezávislosti inštitúcie je viac ako moja osobná výhrada voči jej osobe. Ďakujem.
Laššáková, Jana, podpredsedníčka NR SR (2014-02-04):
Ale, pán poslanec, viete, aký je váš návrh dobre myslený, ale nemožno o ňom hlasovať. Takže nech sa páči, otváram všeobecnú rozpravu. Do rozpravy som nedostala žiadnu písomnú prihlášku, pýtam sa, či sa chce niekto prihlásiť do rozpravy ústne. Nie je tomu tak, vyhlasujem všeobecnú rozpravu za skončenú. Pán navrhovateľ, chcete povedať niečo? Nie. Pani spravodajkyňa? Ďakujem pekne, prerušujem rokovanie o tomto bode programu. V rokovaní pokračujeme prvým čítaním o návrhu poslancov Národnej rady Slovenskej republiky Júliusa Brocku, Jána Figeľa, Alojza Přidala, Mariána Kvasničku na vydanie zákona, ktorým sa mení a dopĺňa zákon Národnej rady Slovenskej republiky č. 120/1993 Z. z. o platových pomeroch niektorých ústavných činiteľov Slovenskej republiky v znení neskorších predpisov . Návrh zákona je pod tlačou 786, návrh na jeho pridelenie na prerokovanie výborom je v rozhodnutí č. 764. Nech sa páči, pán poslanec Brocka, poprosím vás, uveďte návrh zákona.
Hlina, Alojz, poslanec NR SR (2015-11-24):
Vážený pán predsedajúci, vážený pán minister, vážené kolegyne, kolegovia, som rozmýšľal, ako to spraviť, bububu, pán minister. Spravil by reflexnú skúšku. A vy sa bojíte čoho, koho? Ja len sa chcem dožiť jednej veci. A to raz podľa mňa príde. Prísne vzaté, pán Mika, to je generálny riaditeľ Slovenskej televízie. Pokojne hrajte golf, pokojne ja neviem sa zabávajte, jazdite na koňoch, len, prosím vás, nešliapte po demokracií. Naozaj ju neničte, toť za stáročia dopracovali sme sa do štádia, kde nejaké procesy fungujú. Tuná pán minister sa bojí chodiť do diskusií s tými, ktorí sú mu partnermi, vyberá si ako hrozienka, s kým tam pôjde, neškodných. Ja už len čakám, pán minister, kedy pôjdete do diskusie do RTVS o bezpečnostnej situácii s pani Ritomskou. A RTVS vám to i umožní, s pani Ritomskou, pôjdete a urobíte to, akože vyhráte nad ňou, opozíciu zase zdehonestujete s tým, aká je nemožná, neschopná, áno. Pán kolega, vy si tak vyberáte cielene. Ja to dlhodobo namietam to, čo robí RTVS, je hrozné, to čo robí RTVS. A vy ste schopný ísť do RTVS s pani Ritomskou. Ja už len čakám, kedy to bude, keby v RTVS dodržiavali to, čo majú dodržiavať, sú platení. Veď keď to robí TV HNOJ, nech sa páči, prosím vás, ale RTVS platím aj ja. Prosím vás tá je platená z verejných prostriedkov. A mali by mať nejakú štábnu kultúru. Ak je na to nejaký výbor, pán minister, viete, kto by vám mal byť partnerom do diskusie o bezpečnostnej situácii? Pán kolega, člen výboru pre obranu a bezpečnosť by mal byť vaším členom do diskusie. A, viete, niečo také vám poviem, ja som člen druhého najväčšieho poslaneckého klubu v parlamente a povedzte mi, členom akého klubu je pán Fedor. A to je presne to, vážení, premiér Fico si zavolá k bezpečnostnej situácii Freša, prosím vás, člena poľnohospodárskeho výboru, zavolá si tam Danka, člena neparlamentnej strany. Ja hovorím, ja som schopný tomu veriť, že vy raz pôjdete do diskusie o bezpečnostnej situácii s pani Ritomskou a RTVS vám to umožní. A potom si zatlieskate, aký ste úžasný. Vy sa bojíte, pán minister, bububu, bojíte sa ľudí, ktorí vedia rozprávať, bojíte sa ľudí, ktorí tomu trošku rozumejú, toho sa bojíte, pán minister. Vy presne viete, s kým tam pôjdete. Ste urobili Procházku, teraz pána kolegu Fedora. Pomáhajte si, koľko chcete, ale, prosím vás, RTVS, pán Mika, pokojne hrajte golf, ale nešliapte po demokracii. Členom výboru pre obranu a bezpečnosť je aj pán Lipšic, aj ja som členom tohto výboru, prosím vás, bezvýznamným, ja určite, no na vašu gloriolu nemám. Ale, prosím vás, keby to niekto vecne posudzoval, tak partnerom do diskusie vám je člen výboru pre obranu a bezpečnosť. A legitimita toho je aj napríklad člen druhého najväčšieho klubu v parlamente, prosím vás, pán kolega, dobre. Vy zbierate po ceste to, kto pôjde s Kalim do diskusie s tým, že: „Ale nesmieš nad ním vyhrať, musíš mu poklonkovať.“ Bojíte sa, pán kolega? Slabučký ste. Bojíte sa... (Prerušenie vystúpenia predsedajúcim.)
Zmajkovičová, Renáta, podpredsedníčka NR SR (2014-07-03):
Ďakujem. Poprosím vás, podpredseda vlády, aby ste v limite pätnásť minút odpovedali na otázky adresované predsedovi vlády podľa vyžrebovaného poradia. Prvá otázka je od poslanca Dušana Bublavého a otázka znie: „Vážený pán premiér Robert Fico, aké hlavné úlohy čakajú našu republiku počas ročného predsedníctva vo V4?“ Nech sa páči.
Hort, Milan, podpredseda NR SR (2010-10-20):
Posledný pán poslanec Jozef Kollár. Nech sa páči.
Pellegrini, Peter, predseda NR SR (2023-12-19):
Máte procedurálny návrh, pán poslanec?
Klus, Martin, poslanec NR SR (2018-12-03):
Ďakujem pekne. Mňa v zásade predbehol pán predseda Hrnko, ktorý pomenoval, prečo je pre nás dôležité, aby sme neboli ľahostajní voči tomu, čo sa deje v tejto časti sveta. Mnohí z tých migrantov a utečencov, ktorí utekali z tejto časti sveta smerom do Európy, utekali práve pred Islamským štátom. A preto je v našom najlepšom záujme, aby aj výcvikom, ktorý ponúkame, sme podobným situáciám do budúcnosti zabránili. Bohužiaľ, v globalizovanom svete sa nemôžeme tváriť, že sa nás takéto veci netýkajú.
Sulík, Richard, poslanec NR SR (2013-06-17):
Ďakujem pekne. Pán minister, zdravím vás. No, perfektné vystúpenie. Myslím si, že vaši spin doktori majú to s vami ťažké, teda tí smerácki spin doktori, ale snažia sa ostošesť. No na mňa to pôsobí dojmom, že najprv teda došli so stratégiou, zrejme nevedeli presne, o aký rozsah sa jedná, tak najprv došli s tým, že to zametieme pod koberec a budeme sa tváriť, že nič sa nedeje. Tak to bolo zrejme vtedy, kedy vás nabrífovali, že máte povedať, že to je slohová práca a kedy bol zrušený ten výbor a potom hentá smiešna tlačovka tu v kinosále tiež zrejme mala k tomu prispieť, že to je, skrátka, nič sa nedeje. Teraz zmenili, podľa toho, jak vás počúvam, zmenili stratégiu a došli k záveru, že no je to moc veľké svinstvo, čo sa to tam u vás deje, tak musíme ísť na to inak, a síce štýlom, že najlepšia obrana je útok. No tak ste tu kydali všetko, čo vám napísali. Ja si nemyslím, že ste sa pri tom nejak dobre cítili. Hlavne vy patríte k tým ľuďom, ktorí vedia, že koľko, čo, kde je na čom pravdy. Máte prístup k relevantným informáciám. No, ste tu teda hodne kydali, ale k veci ste v podstate nič nepovedali a nič to neprekryje na tom, že vy kryjete zločin. A toto je problém. No ja chápem, že váš predpredchodca pán Baška teraz má byť županom, tak jeho držia spin doktori bokom, ale vy tu zato musíte teraz rozprávať takéto bludy. A nakoniec ale, keď ste toľko o tom strachu hovorili, tak ja som sa dnes dočítal, že nový prokurátor, ktorého sa chystáte si zvoliť v rozpore s pravidlami, že často nepozná zľutovanie. No len teda, aby poznal zľutovanie v prípade... (Prerušenie vystúpenia časomerom.)
Huba, Mikuláš, poslanec NR SR (2015-03-11):
Ďakujem pekne, vyjadrím sa k obidvom výhradám, ak dovolíte. V prvom rade k tej EIA. Tá EIA sa tam nepožaduje ako nejaký novelizačný bod, tam je len v odôvodnení zmienka, že to, čo je teraz možné, je možné len v rámci procesnosti EIA, ale tá sa nevzťahuje na všetky úrovne tých programov. A preto sa tam rozširuje tá možnosť práve nad rámec toho, čo sa umožňuje v procedúre EIA. Tak veľmi zjednodušene na vysvetlenie. A k tej druhej poznámke, ja si myslím, alebo som presvedčený a z logiky veci vyplýva, že po tých piatich alebo šiestich rokoch je oveľa ťažšie vyhodnocovať to plnenie ako v tom skrátenom intervale. Nakoniec, keď sa ukáže, že po tých dvoch rokoch všetko postupuje tak, ako má, tak nie je žiadny problém. Ale myslím si, že nechávať si taký príliš dlhý interval je príliš veľké riziko, že ak naozaj po piatich alebo šiestich rokoch zistíme, že ten program sa neplní, tak ako by sa plniť mal, tak môžeme stratiť príliš veľa času a zbavíme sa možnosti operatívnejšie ho korigovať. Takže toto nás viedlo k tomuto návrhu. Ďakujem.
Kišš, Štefan, poslanec NR SR (2023-12-14):
Ďakujem pekne pani poslankyni Luščíkovej, Darina, za tvoje vystúpenie. Vypočuli sme si ďalšie odborné vystúpenie zamerané na malé a stredné podniky. Už sme predtým diskutovali o mnohých iných témach, zdravotníctvo, IT a mnohé ďalšie, ale mne sa v tejto súvislosti... zaskočilo zdôvodnenie pána predsedu Pellegriniho pri hlasovaní pred chvíľou, že vraj tu musíme zase do polnoci kvôli tomu, že vraj tuná niekto obštruuje. Tak neviem, ale môžem povedať, určite za nás, ako tu sedíme, že my sme tu prišli diskutovať, a mňa mrzí, že takýto prístup nemajú poslanci koalície. A ja vo svojom vystúpení vždy sa snažím priniesť nejakú novú informáciu, nejaký nový údaj, o ktorom, o ktorom sa chcem rozprávať, ale nemám s kým. Jedinou výnimkou sú dôchodky, pretože nám znižujete dôchodky, teda konkrétne 1,8 mil. obyvateľom na Slovensku, a včera mi pán predseda Pellegrini povedal, že vraj mnohí poslanci to počúvajú ešte po chodbách. Tak ja som sa len pre tú srandu, keď ste mi to povedali, išiel prejsť do tohto nášho salónika a po chodbách a veľa tých poslancov koalície som nestretol ani na tých chodbách, ale každopádne, aj keby tam boli, tak ja si nemyslím, že úlohou poslancov je počúvať diskusiu v salóniku alebo vo svojej kancelárii, pretože diskusiu môžu pozerať aj občania, aj ja na YouTube doma v obývačke, ale myslím si, že by mohli mať takú základnú úctu a prísť napr. s nami diskutovať o konsolidačných opatreniach, a možno by sa na nich aj niečo z tejto podľa mňa vysoko fundovanej debaty, ktorú tuná vedieme, aj nalepilo a rozpočet mohol vyzerať aspoň o smietku lepšie, ako vyzerá dnes. (Potlesk.)
R. Madej, poslanec: (2008-05-15):
Predseda Národnej rady Slovenskej republiky rozhodnutím č. 588 z 13. februára 2008 pridelil návrh strategických zámerov činnosti Sociálnej poisťovne na prerokovanie Výboru Národnej rady Slovenskej republiky pre sociálne veci a bývanie do 20. marca 2008 s tým, že Národnej rade Slovenskej republiky podá správu o výsledku prerokovania uvedeného materiálu vo výbore a návrh na uznesenie Národnej rady Slovenskej republiky. Výbor Národnej rady Slovenskej republiky pre sociálne veci a bývanie prerokoval návrh strategických zámerov činnosti Sociálnej poisťovne na svojej 28. schôdzi 11. marca 2008. Výbor uznesením č. 127 z 11. marca 2008 súhlasil s návrhom strategických zámerov činnosti Sociálnej poisťovne a odporúča Národnej rade Slovenskej republiky návrh strategických zámerov činnosti Sociálnej poisťovne schváliť. Výbor uvedeným uznesením poveril spravodajcu Róberta Madeja podať Národnej rade Slovenskej republiky správu o výsledku prerokovania návrhu strategických zámerov činnosti Sociálnej poisťovne vo výbore a návrh uznesenia Národnej rady Slovenskej republiky. Správa o výsledku prerokovania návrhu strategických zámerov činnosti Sociálnej poisťovne bola schválená uznesením č. 127 z 11. marca 2008. Návrh na uznesenie Národnej rady Slovenskej republiky tvorí prílohu tejto správy. Návrh na uznesenie znie: „Uznesenie Národnej rady Slovenskej republiky k návrhu strategických zámerov činnosti Sociálnej poisťovne. Národná rada Slovenskej republiky po prerokovaní návrhu strategických zámerov činnosti Sociálnej poisťovne schvaľuje návrh strategických zámerov činnosti Sociálnej poisťovne.“ Pani predsedajúca, prosím, aby ste otvorili rozpravu. Ďakujem pekne.
Kollár, Boris, predseda NR SR (2023-06-28):
Prosím, prezentujme sa a hlasujeme. (Hlasovanie.) Prítomných 141 poslancov, za 63, zdržalo sa 74, nehlasovali 4. Uvedený návrh sme neschválili. Nasleduje hlasovanie v druhom čítaní o návrhu poslancov Krištúfkovej, Pčolinskej, Šebovej, Svrčeka a Krajčíra na vydanie zákona, ktorým sa mení a dopĺňa zákon č. 106/2018 Z. z. o prevádzke vozidiel v cestnej premávke. Je to tlač 1601, bod 120 schváleného programu. Dávam slovo spoločnému spravodajcovi z výboru pre hospodárske záležitosti, pána poslancovi Petrovi Vonsovi, aby hlasovanie uvádzal. (Hlasovanie o návrhu poslancov Národnej rady Slovenskej republiky Petry Krištúfkovej, Adriany Pčolinskej, Zuzany Šebovej, Miloša Svrčeka a Ľuboša Krajčíra na vydanie zákona, ktorým sa mení a dopĺňa zákon č. 106/2018 Z. z. o prevádzke vozidiel v cestnej premávke a o zmene a doplnení niektorých zákonov v znení neskorších predpisov , tlač 1601.)
Zmajkovičová, Renáta, podpredsedníčka NR SR (2012-10-29):
Pán poslanec, ak je všeobecný súhlas, môžete dokončiť vaše vystúpenie.
Bugár, Béla, podpredseda NR SR (2019-05-15):
Vážené panie poslankyne, vážení páni poslanci, prosím, aby sme sa ukľudnili. Máme približne 10 zákonov prerokovaných, takže pristúpime k hlasovaniu. Predtým dovoľte, aby som privítal na balkóne seniorov, neviem odkiaľ, ale buďte vítaní. (Potlesk.) Takže vraj z Lehoty pod Vtáčnikom? (Reakcie z pléna.) Takže buďte vítaní ešte raz. No, takže najprv prosím pána Slobodu, Vladimíra Slobodu, aby uviedol hlasovanie o bode 75 schváleného programu, teda o prvom čítaní o návrhu poslancov Osuského, Dostála, Klusa na vydanie zákona, ktorým sa mení a dopĺňa zákon č. 181/2014 Z. z. o volebnej kampani, tlač 1462. (Hlasovanie o návrhu poslancov Národnej rady Slovenskej republiky Petra Osuského, Ondreja Dostála a Martina Klusa na vydanie zákona, ktorým sa mení a dopĺňa zákon č. 181/2014 Z. z. o volebnej kampani a o zmene a doplnení zákona č. 85/2005 Z. z. o politických stranách a politických hnutiach v znení neskorších predpisov v znení neskorších predpisov , tlač 1462.)
Pellegrini, Peter, predseda NR SR (2015-05-14):
Pán poslanec Droba, predpokladám to isté.
Kaliňák, Robert, poslanec NR SR (2011-05-17):
Pán predseda, spätne poprosím, keď nás chcete poučovať o rokováku, naštudujte si ho sám. (Reakcie z pléna.) Ale určite áno, lebo však sú určité pravidlá...
Brocka, Július, poslanec NR SR (2015-06-17):
Kolegovia mi pripomenuli, že ja by som tú prestávku využil na to, žeby som si dal tiež viazanku... (Povedané so smiechom, reakcia z pléna a prerušenie vystúpenia predsedajúcou.)
M. Číž, podpredseda NR SR: (2010-04-27):
Pýtam sa pána ministra, či chce zaujať k vystúpeniu, poprosím, prípadne, ak je to možné, aj stanovisko k predloženým pozmeňujúcim návrhom.
Vetrák, Milan, poslanec NR SR (2021-11-02):
Chcem tiež pripomenúť členom ústavnoprávneho výboru, že zasadnutie sa bude konať o dvanástej dnes v zasadačke výboru. Ďakujem.
P. Hrušovský, predseda NR SR: (2005-06-23):
(Hlasovanie.) 140 prítomných, 108 za návrh, 4 proti, 19 sa zdržalo, 9 nehlasovalo. Návrh sme schválili. Prosím pani poslankyňu Sárközy, aby z poverenia výboru pre sociálne veci a bývanie predložila návrhy hlasovaní k návrhu poslancov Národnej rady Slovenskej republiky Ľudmily Muškovej a Róberta Madeja na vydanie zákona, ktorým sa mení a dopĺňa zákon č. 235/1998 Z. z. o príspevku pri narodení dieťaťa, o príspevku rodičom, ktorým sa súčasne narodili tri deti alebo viac detí alebo ktorým sa v priebehu dvoch rokov opakovane narodili dvojčatá a ktorým sa menia ďalšie zákony v znení neskorších predpisov (tlač 1200). Poradové číslo návrhu je 33. Nech sa páči, pani poslankyňa.
Beluský, Martin, poslanec NR SR (2021-11-12):
Ďakujem kolegom za faktické poznámky. Áno, ja som chcel byť konštruktívny, a preto som to povedal ešte na začiatku ústnej rozpravy, aby koaliční poslanci zvážili preformulovanie pozmeňujúceho návrhu, stále je na to dosť času sadnúť si k tomu, prepísať to, podpísať to a predložiť to potom, takže naozaj, ak chcete pomôcť tým zamestnávateľom a chcete, aby ich to ekonomicky nezruinovalo, tak to ustanovenie, ktoré navrhujete doplniť, podľa mňa ten problém nevyrieši v prípade, že vláda nedostatočným spôsobom alebo žiadnym spôsobom nezabezpečí tie testy. A stále by tam mala byť teda nejaká výnimka alebo nejaká klauzula, ktorá bude hovoriť tým zamestnávateľom, že v prípade, že to zabezpečené nebolo, tak nebudú musieť tie testy zabezpečovať sami, pretože by ich to ekonomicky zruinovalo. A tiež by som chcel dať do pozornosti programové vyhlásenie vlády, ktoré na strane 14 hovorí, že „vláda zabezpečí dodržiavanie zákazu nepriamych novelizácií právnych predpisov a obsahovo nesúvisiacich novelizácii právnych predpisov“. Pani ministerka, to teraz hovorím smerom k vám, tzv. prílepkov. Ešte raz opakujem, ten predložený návrh, ktorý predložil pán poslanec Sloboda, vy by ste mali s ním vyjadriť súhlas podľa rokovacieho poriadku, ja vás žiadam, aby ste ten súhlas nedali, aby ste dodržiavali svoje vlastné programové vyhlásenie vlády. Ďakujem pekne.
Taraba, Tomáš, poslanec NR SR (2022-11-08):
Tak v mene klubov OĽANO, SME RODINA a SMER...
Laššáková, Jana, podpredsedníčka NR SR (2013-03-15):
Pani poslankyňa Vaľová.
Žiga, Peter, podpredseda NR SR (2023-12-12):
Pán poslanec Jakab.
Glváč, Martin, podpredseda NR SR (2017-12-06):
Pani poslankyňa Zemanová, nech sa páči.
Pročko, Jozef, poslanec NR SR (2024-01-11):
Môj procedurálny návrh je, aby naozaj bola zadosťučinená spravodlivosť, pretože napríklad poslanec Migaľ mi nadáva do potkanov, do buzerantov, tam ten poslanec, čo urážal pána poslanca Petra Polláka, ma volal vonku, aby som sa išiel biť, tuná tento Gašparovič, či jak sa volá, ten mi tu, ten ma tu volal vonku, takže viete, ja som etalón, ale spravodlivosti na cti. Nie som zlodej, nie som kšeftár, nezobral som 150-tisícový úplatok.
Dubačová, Viera, poslankyňa NR SR (2019-02-08):
Vážené kolegyne, vážení kolegovia, dovoľte mi, aby som predložila na schôdzu Národnej rady Slovenskej republiky návrh novely zákona, ktorým sa mení a dopĺňa zákon č. 213/1997 Z. z. o neziskových organizáciách poskytujúcich všeobecne prospešné služby v znení neskorších predpisov. Návrh novely zákona odstraňuje legislatívne a praktické nedostatky zákona o neziskových organizáciách poskytujúcich všeobecne prospešné služby týkajúce sa orgánov neziskových organizácií a ich právomocí. Cieľom návrhu novely zákona je jednoznačnejšie určiť kompetencie zakladateľa pri jeho menovacích právomociach vo vzťahu k prvým členom orgánov neziskovej organizácie, rozšíriť zodpovednosť riaditeľa aj vo vzťahu k zakladateľovi. Doterajšia prax ukázala súčasnú legislatívnu úpravu ako nepostačujúcu. Návrh novely zákona taktiež rieši aj situáciu, keď riaditeľ stratí svoju spôsobilosť na právne úkony, čo v súčasnom znení zákona absentuje. Návrh zákona je v súlade s Ústavou Slovenskej republiky, zákonmi a ostatnými všeobecne záväznými právnymi predpismi, ako aj s medzinárodnými zmluvami, ktorými je Slovenská republika viazaná. Predložený návrh zákona nebude mať dopad na verejné financie ani na zamestnanosť a informatizáciu spoločnosti. Predložený návrh zákona nebude mať vplyv na podnikateľské prostredie a nebude mať vplyv na životné prostredie. Ďakujem.
Žiga, Peter, podpredseda NR SR (2024-06-21):
Vyhlasujem všeobecnú rozpravu za skončenú. Chcem sa opýtať navrhovateľa, či sa chce vyjadriť k rozprave.
Kollár, Boris, predseda NR SR (2022-05-03):
Teraz vystúpi pán poslanec Baláž.
Blanár, Juraj, podpredseda NR SR (2022-12-01):
Pán poslanec Lukáč s faktickou poznámkou.
Dubačová, Viera, poslankyňa NR SR (2017-05-16):
Ďakujem. Vážený pán predseda, vážené pani poslankyne, vážení páni poslanci, v súlade s § 73 zákona o rokovacom poriadku som, predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych noriem tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajkyňu vyplývajú, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali ústavnoprávny výbor, Výbor Národnej rady pre financie a rozpočet a výbor pre kultúru a médiá. Za gestorský výbor navrhujem výbor pre kultúru a médiá. Odporúčam, aby výbory predmetný návrh prerokovali do 30 dní a gestorský výbor do 32 dní od prerokovania návrhu zákona v Národnej rade v prvom čítaní. Vážený pán predseda, ďakujem. Prosím, otvorte rozpravu.
V. Veteška, podpredseda NR SR: (2005-10-25):
Budeme pokračovať prvým čítaním o vládnom návrhu zákona, ktorým sa mení a dopĺňa zákon č. 217/2003  Z. z. o podmienkach uvedenia biocídnych výrobkov na trh a o zmene a doplnení niektorých zákonov v znení zákona č. 434/2004 Z. z. a o zmene zákona Národnej rady Slovenskej republiky č. 145/1995 Z. z. o správnych poplatkoch v znení neskorších predpisov . Tlač o tomto rokovaní máte pod č. 1295. Rozhodnutie o pridelení na prerokovanie výborom č. 1330. Teraz žiadam podpredsedu vlády a ministra hospodárstva pána Jirka Malchárka, aby vládny návrh zákona uviedol. J. Malchárek, podpredseda vlády a minister hospodárstva SR: Ďakujem pekne, pán predsedajúci. Vážené dámy poslankyne, páni poslanci, predkladám vám vládny návrh zákona, ktorým sa mení a dopĺňa zákon č. 217/2003 Z. z. o podmienkach uvedenia biocídnych výrobkov na trh a o zmene a doplnení niektorých zákonov. Návrh zákona upravuje doterajší právny stav tak, aby bol zákon o podmienkach uvedenia biocídnych výrobkov na trh plne kompatibilný s nariadeniami Komisie Európskeho spoločenstva. Predkladaným návrhom novely zákona sa tiež upravuje postavenie Centra pre chemické látky a prípravky ako národného orgánu v oblasti biocídnych látok a výrobkov a legislatívnotechnicky sa upravujú aj niektoré oblasti, na ktoré pri aplikácii zákona ukázala prax. Keďže sa ma viacerí poslanci pýtali, čo to sú biocídne výrobky, tak podľa Smernice Európskeho parlamentu zo dňa 16. februára 1998 novo definovanou skupinou chemických a biologických výrobkov. Ich používanie je nevyhnutné na ničenie, reguláciu, výskyt alebo odpudzovanie škodlivých živých organizmov, ktoré môžu ohrozovať zdravie ľudí, zvierat alebo poškodzovať prírodné a vyrábané produkty. Ďakujem pekne za pozornosť a prosím, aby ste tento vládny návrh zákona podporili do druhého čítania.
Mikloš, Ivan, podpredseda vlády a minister financií SR (2010-12-08):
Ďakujem pekne. Vážený pán predseda, vážené dámy, vážení páni, naozaj aj mne sa tá diskusia páčila. Bola veľmi vecná, kultivovaná, aj keď musím povedať, že z tej diskusie by mohol človek nadobudnúť dojem, že rozhodujeme o tom, či bude megakasíno, alebo nebude. O tom nerozhodujeme, my rušíme jedno doslova ekonomicky perverzné rozhodnutie bývalej vlády, ktorým zaviedla degresívnu maržu, teda znížené zdanenie megakasín. Čím väčšie kasíno, čím viac automatov, tým menšia daň. O tomto rozhodujeme a aj vtedy, vtedy ako opoziční poslanci sme proti tomu protestovali, jednoznačne sme tvrdili, že toto rozhodnutie je dôsledkom lobistického tlaku tých investorov, ktorí takéto kasíno chcú postaviť. A ja nemám žiaden dôvod spochybňovať všetky tie argumenty, ktoré tu odzneli zo strany protivníkov takýchto zariadení, ale zároveň súhlasím s tým, že riešenie určite nespočíva v zákazoch a v takýchto represívnych krokoch, preto pri posudzovaní takéhoto niečoho či megakasíno áno, alebo nie, musí a bude musieť, chvalabohu, zohrať rozhodujúcu úlohu stanovisko samosprávy v tých miestach, kde sa o takomto niečom rozhoduje. Čiže toto by som len chcel možno upozorniť, že to rozlíšenie toho, na akej úrovni o čom rozhodujeme. A je našou zodpovednosťou, aby sme rozhodovali o pravidlách, ktoré sú celoštátne, preto takáto deformácia, aká sa dostala do zákona v minulom volebnom období a akú presadila bývalá vláda a bývalá koalícia, to je zodpovednosť Národnej rady, parlamentu a, samozrejme, aj podmienky prevádzkovania hazardných hier, aj tých automatov v tých krčmách, kde chcem naozaj zdôrazniť to, čo povedal pán poslanec Chaban, kde naozaj, a viacerí ste to hovorili, je to menej pod kontrolou, je to nebezpečnejšie, je to rozptýlenejšie, kde sa stretávajú dve závislosti, závislosť od alkoholu a prípadné gamblerstvo a hráčska vášeň. Takže považujem to a vnímam tú diskusiu aj ako dobrý podnet pre mňa ako ministra financií, keďže tento zákon je v gescii ministerstva financií, aby sme rozmýšľali nad tým ako legislatívu upravovať tak, aby sme tieto citlivé veci, aby sme riziká zmenšovali, ale nie spôsobom takým, že budeme všetko zakazovať, lebo sa obávam, že potom tie dôsledky alebo ten konečný výsledok môže byť rádovo horší, pretože len zákazy určite nič nevyriešia. Mali by sme asi nastavovať pravidlá tak, aby sme regulovali a znižovali tie negatívne dôsledky, ale aby sme zároveň minimálne zasahovali do slobody a slobodného rozhodnutia slobodných ľudí. Takže, ďakujem pekne, a verím, že táto vnútrokoaličná debata bola užitočná aj pre ďalšie zmeny v tomto zákone, ale myslím, že sa jasne zhodujeme na tom, že to hlasovanie nebude o tom, či bude, alebo nebude megakasíno a kde bude, ale o tom, že rušíme perverznosť, ktorá sa do zákona dostala v minulom volebnom období. Ďakujem pekne.
Kolesár, Juraj, poslanec NR SR (2016-09-20):
Ďakujem, pán predseda. Aj my sme za schválenie tohto zákona. Tiež by som sa chcel poďakovať pani Kiššovej ohľadom toho, že ľudia sú zaťažení fakt všelijakými poplatkami a už niekedy nevedia ani, čo skôr platiť. Tak tie koncesionárske poplatky by mal prebrať pre seba štát. Ak si niekto myslí, že tá suma, ktorá sa navýši, že pôjde do RTVS, tak je na omyle, lebo len ju dajú zase súkromným spoločnostiam, cez ktoré si objednáva RTVS svoje služby. Ďakujem.
Jarjabek, Dušan, poslanec NR SR (2011-02-03):
Už to funguje. Ďakuje pekne. Pán minister, teda keď sme sa dozvedeli, že nič takého ako Národné technické múzeum v Prahe sa nechystá, by som sa chcel spýtať, keďže bezpochyby ide o ojedinelé pamiatky na Slovensku technického charakteru a určite o nich viete, ako konkrétne ministerstvo podporuje napríklad zachovanie Čiernobalockej alebo Kysuckej úvraťovej železničky alebo expozíciu leteckej techniky v Košiciach, napríklad. Sú to veľmi ojedinelé, technicky naozaj veľmi vzácne pamiatky, o ktoré som presvedčený, že ministerstvo kultúry má záujem.
Laššáková, Jana, podpredsedníčka NR SR (2014-02-05):
Prosím, prezentujme sa a hlasujeme. (Hlasovanie.) Prítomných 129 poslancov, za 37, proti 5, zdržalo sa 87 poslancov. Konštatujem, že sme nepostúpili návrh zákona do druhého čítania. Ďalej prosím spravodajkyňu, ktorú určil navrhnutý gestorský Výbor pre hospodárske záležitosti, poslankyňu Helenu Mezenskú, aby uviedla hlasovanie v prvom čítaní o návrhu poslancov Viskupiča, Matoviča, Jurinovej a Fecka na vydanie zákona, ktorým sa mení a dopĺňa zákon č. 351/2011 Z. z. o elektronických komunikáciách, tlač 804. Nech sa páči, pani spravodajkyňa. (Hlasovanie o návrhu poslancov Národnej rady Slovenskej republiky Jozefa Viskupiča, Igora Matoviča, Eriky Jurinovej a Martina Fecka na vydanie zákona, ktorým sa mení a dopĺňa zákon č. 351/2011 Z. z. o elektronických komunikáciách v znení neskorších predpisov , tlač 804.)
Grendel, Gábor, podpredseda NR SR (2021-02-25):
Tak. A teraz vyhlasujem trojminútovú prestávku do 17.20 hod. (Prestávka.) (Po prestávke.)
P. Paška, predseda NR SR: (2009-04-15):
(Hlasovanie.) 141 prítomných, 129 za, 10 sa zdržalo, 2 nehlasovali. Návrh sme pridelili výborom a určili lehotu na prerokovanie. Kolegyne, kolegovia, odhlasovali sme všetky prerokované body programu. Vyhlasujem trojminútovú prestávku, po nej budeme pokračovať prvým čítaním o vládnom návrhu zákona č. 270/1995 Z. z. o štátnom jazyku. (Trojminútová prestávka.) (Po prestávke.)
Laurenčík, Milan, podpredseda NR SR (2020-09-29):
Pán poslanec Peter Kremský.
Glváč, Martin, podpredseda NR SR (2016-09-06):
Ďakujem veľmi pekne. Ďalší do rozpravy je pán poslanec Rajtár, nech sa páči. Pardon, nie je možné faktická, lebo pán minister reagoval. (Reakcia z pléna.) Tak pardon. Nech sa páči. Pán poslanec Rajtár, chvíľočku. Pán poslanec Jurzyca, nech sa páči.
A. Belousovová, podpredsedníčka NR SR: (2008-06-20):
Pani poslankyňa Sabolová má slovo.
Paška, Pavol, predseda NR SR (2013-03-14):
Hlasujeme. (Hlasovanie.) 138 prítomných, 29 za, 10 proti, 97 sa zdržalo, 2 nehlasovali. Návrh sme neschválili.
Laurenčík, Milan, podpredseda NR SR (2021-12-07):
S faktickou poznámkou teraz vystúpi pán poslanec Marek Šefčík, nech sa páči.